# การท่องเที่ยวในประเทศจีน

เส้นขอบฟ้าของเซี่ยงไฮ้ที่ดึงดูดนักท่องเที่ยวชาวต่างชาติ และจุดชมวิวจากไว่ทาน
**การท่องเที่ยวในประเทศจีน** มีการขยายตัวขึ้นอย่างมากในช่วงไม่กี่ทศวรรษที่ผ่านมาตั้งแต่การเริ่มต้นของการปฏิรูปและการเปิดประเทศ การเกิดขึ้นของชนชั้นกลางเศรษฐีใหม่และการผ่อนคลายข้อจำกัดการเคลื่อนไหวโดยทางการจีนต่างก็เป็นการเพิ่มการบูมต่อการท่องเที่ยวนี้ ประเทศจีนได้กลายเป็นหนึ่งในประเทศที่มีผู้ชมมากที่สุดของโลก และเป็นการตลาดการท่องเที่ยวขาเข้าและขาออกที่ร้อนแรงที่สุด นับว่าการท่องเที่ยวของประเทศจีนมีความเฟื่องฟูอย่างยั่งยืนในอันดับต้น ๆ ของโลก

ประเทศจีนเป็นประเทศที่มีผู้มาเยือนมากที่สุดเป็นอันดับสามของโลก โดยมีจำนวนนักท่องเที่ยวต่างประเทศ 55.98 ล้านคนในปี ค.ศ. 2010 และมีรายได้จากการแลกเปลี่ยนเงินตราต่างประเทศถึง 45.8 พันล้านดอลลาร์สหรัฐ นับเป็นอันดับ 4 ของโลกในปีดังกล่าว ตลอดจนมีผู้มาเยือนสถานที่ท่องเที่ยวในประเทศรวมทั้งสิ้น 1.61 พันล้านคน กับรายได้รวมที่ 777.1 พันล้านหยวน

ตามองค์การการท่องเที่ยวโลก ในปี ค.ศ. 2010 ประเทศจีนจะกลายเป็นประเทศท่องเที่ยวที่ใหญ่ที่สุดและมีกลุ่มเดินทางในต่างประเทศที่ใหญ่ที่สุด ส่วนในแง่ของการใช้จ่ายการเดินทางขาออกทั้งหมด คาดว่าประเทศจีนจะมีการเจริญเติบโตเร็วที่สุดในโลกนับตั้งแต่ ค.ศ. 2006 ตลอดถึงปี ค.ศ. 2015 โดยก้าวกระโดดขึ้นสู่อันดับสองสำหรับค่าใช้จ่ายในการเดินทางรวมในปี ค.ศ. 2015

เจริญเติบโตทางเศรษฐกิจของประเทศจีนยังสร้างความพรั่งพรูในธุรกิจการท่องเที่ยว ในประเทศจีน เปอร์เซ็นต์ของยอดขายขึ้นอยู่กับธุรกิจการท่องเที่ยวที่สูงขึ้น 38% เมื่อเทียบกับสหรัฐอเมริกา 21% และ 28% ในสหราชอาณาจักร ซึ่งสอดคล้องกับการคาดการณ์การเดินทางทางธุรกิจ ค.ศ. 2013 สำหรับภูมิภาคเอเชียแปซิฟิกของสภาการเดินทางและการท่องเที่ยวโลก

## การท่องเที่ยวขาเข้า

ทิวทัศน์ยามราตรีของเซี่ยงไฮ้ ที่แสดงให้เห็นถึงบริเวณของไว่ทาน
ประเทศจีนได้กลายเป็นสถานที่ท่องเที่ยวที่สำคัญจากการปฏิรูปและการเปิดประเทศสู่โลกกว้างในช่วงปลายคริสต์ทศวรรษ 1970 ที่ได้รับการส่งเสริมโดยเติ้ง เสี่ยวผิง ในปี ค.ศ. 1978 ประเทศจีนได้ทำการต้อนรับนักท่องเที่ยวชาวต่างชาติประมาณ 230,000 ราย ส่วนใหญ่เป็นเพราะข้อจำกัดเข้มงวดที่รัฐบาลวางไว้สำหรับผู้ที่ได้รับอนุญาตและผู้ที่ไม่ได้รับอนุญาต ทว่าในปี ค.ศ. 2006 ประเทศจีนได้ต้อนรับนักท่องเที่ยวจากต่างประเทศถึง 49.6 ล้านคน ทำให้เป็นประเทศที่มีผู้มาเยือนมากที่สุดเป็นอันดับสี่ของโลก ส่วนในปี ค.ศ. 2007 จำนวนนักท่องเที่ยวต่างประเทศไปยังประเทศจีนได้เพิ่มขึ้นเป็น 54.7 ล้านคน

### สถิติ

นักท่องเที่ยวส่วนใหญ่ที่เดินทางสู่ประเทศจีนในปี ค.ศ. 2015 มาจากประเทศดังต่อไปนี้:

| อันดับ | ประเทศ | จำนวน (คน) |
| --- | --- | --- |
| 1 |  เกาหลีใต้ | 4,444,400 |
| 2 |  ญี่ปุ่น | 2,497,700 |
| 3 |  เวียดนาม | 2,160,800 |
| 4 |  สหรัฐ | 2,085,800 |
| 5 |  รัสเซีย | 1,582,300 |
| 6 |  มาเลเซีย | 1,075,500 |
| 7 |  มองโกเลีย | 1,014,100 |
| 8 |  ฟิลิปปินส์ | 1,004,000 |
| 9 |  สิงคโปร์ | 905,300 |
| 10 |  อินเดีย | 730,500 |

## ดูเพิ่ม

การท่องเที่ยว
* รายชื่อแหล่งมรดกโลกในประเทศจีน

วัฒนธรรม
* อาหารจีน
* ประวัติศาสตร์จีน

## หมายเหตุและอ้างอิง

 บทความนี้รวมเอางานสาธารณสมบัติจากประเทศศึกษา หอสมุดรัฐสภา

## แหล่งข้อมูลอื่น

* China travel and tourism ที่เว็บไซต์ Curlie
* China National Tourist Office (CNTO)
* China National Tourism Administration เก็บถาวร 2017-10-10 ที่ เวย์แบ็กแมชชีน (CNTA)
* Health Information for Travelers to China เก็บถาวร 2009-05-03 ที่ เวย์แบ็กแมชชีน U.S. Centers for Disease Control and Prevention (CDC).
* China Tourism Statistics เก็บถาวร 2007-07-17 ที่ เวย์แบ็กแมชชีน
* The Phenomena of Collective Travel Magazine article on tourism in China